Item alsoe henrick wilen van erpe cledermake anderwile met scepen brieven
van loeven in hueringhen genomen heeft tegen den momboen vanden groten
heilighengheest te loeven een stuck wijngairts houden viendeel gelege
bijder stad vesten van loeven te houden en te hebben van alreheiligen
misse dat was int jair van lxix eenen tmijn van xxv jairen langh
Elcx jairs om een halve ame wijns en op zeke vorwerden ende
condicien gelijc den brief dairaf gemaict xxvii daghe in merte a
lxix voirs die inhouden ende verclen So es comen voer scepen van
loeven hlodewijck roekeloes vicecureit der kercken van ste mychiels te
loeven en heeft de voirs hueringhe van margrieten weduwe des vors
wilen henricks overgenomen die te houden en te hebben van desen dage
voirts den tmijn uut duende op alle de vorwerden en condicien inder
voirs hueringhen begrepen Geloven de voirs hlodewijck renuc der
voirs weduwen vander selver hueringhen en den lasten dair inne
begrepen aende voirs momboiren altoes scadelois te houden en tontheffen
Cr langr heyk martii xv
tem also als ten vervolghe jans wettwale geleidt zijnde na den rechte
der stad van loeven voer zijn wettighe gebreke tot allen den goeden
have en erve henricks sabijn soen wilen henricks Gescreven es geweest
vand stad wegen van loeven den meye van graven oft zijnen stadh
hem de selve goede te leven Ende oft de voirs henrick die evrert
van roulx miroir en willem del kyese dair tegen iet zeggen
wilden dat zij des tot eenen zeke daghe van rechte op lieden
mids verstrikene van genechten dienen alhier quamen int recht
gelijc onse versuecbrieve dat voirder inhielden Ende des vors
geleidden wederptie alhier niet comen en es den voirs janne alh
comende en trecht versuecken thoenende oic certificacie vander
execucien geschied vanden voirs versuecke bijden voirs meye
So hebben de scepen van loeven gewijst voer een vonisse
so verre svoirs geleidden wederptie niet en quame ten op staene
tsmeyers en van hen datmen hem dan houden soude vanden
voirs goeden in zijnen beleide tot zijnen wettigen gebreke
behoef zo verre het noch voer hen comen es cor roelants
roelofs berghe langr vos heyk mtii xvi